KLASA: 112-01/23-02/02

URBROJ: 238-27-181-01-02/01-23-2

Samobor, 01. 09. 2023.

Na temelju članka 28. Zakona o vodnim uslugama („Narodne Novine“ br. 66/19) i članka 8. Pravilnika o radu, trgovačko društvo Odvodnja Samobor d.o.o. objavljuje

**JAVNI POZIV**

za zasnivanje radnog odnosa na **neodređeno vrijeme u punom radnom vremenu**

za obavljanje poslova: **Vozač teretnog motornog vozila**

Opći uvjeti:

* punoljetnost
* hrvatsko državljanstvo

Posebni uvjeti:

* SSS/KV (IV/III) vozač s položenim ispitom za vozača „CE“ kategorije
* 1 godina radnog iskustva na srodnim poslovima i zadacima

Iznimno, na natječaj se mogu javiti i osobe koje se u zanimanju za koje su se školovale (Vozač motornog vozila) zapošljavaju prvi put i nemaju položen ispit za vozača „E“ kategorije. Takav se kandidat može zaposliti kao pripravnik. Trajanje pripravničkog staža je 6 (šest) mjeseci, u kojem roku je odabrani kandidat dužan o svom trošku položiti vozački ispit za CE kategoriju.

Uz pisanu prijavu obvezno se prilaže:

* životopis
* dokaz o državljanstvu (preslika domovnice ili važeće osobne iskaznice)
* dokaz o stečenoj stručnoj spremi (preslika svjedodžbe)
* potvrda Hrvatskog zavoda za mirovinsko osiguranje o radnom stažu
* preslika vozačke dozvole

Podnositelji prijave koji ostvaruju pravo prednosti pri zapošljavanju u skladu sa Zakonom o hrvatskim braniteljima iz Domovinskog rata i članovima njihovih obitelji („Narodne Novine“ br. 121/17, 98/19, 84/21) ili u skladu sa Zakonom o profesionalnoj rehabilitaciji i zapošljavanju osoba s invaliditetom („Narodne Novine“ br. 157/13, 152/14, 39/18, 32/20) uz prijavu i dokaze o ispunjavanju ostalih uvjeta dužni su priložiti i sve potrebne dokaze kojima se dokazuje pravo prednosti, a u skladu s posebnim zakonom na koji se pozivaju.

U prijavi na javni poziv navode se i podaci podnositelja prijave (ime i prezime, adresa prebivališta te broj telefona/mobitela i adresa e-pošte). Svi zaprimljeni osobni podaci iz prijave podnositelja prikupljaju se i obrađuju isključivo u svrhu provedbe ovog postupka te se potom arhiviraju i neće se više koristiti za drugu svrhu, a osobe podnošenjem prijave daju svoju privolu u skladu s GDPR Uredbom o zaštiti osobnih podataka i pratećoj regulativi.

Radni odnos se zasniva na neodređeno vrijeme u punom radnom vremenu, s probnim rokom od tri mjeseca.

Na poziv se, pod ravnopravnim uvjetima, mogu javiti osobe oba spola.

Poziv se objavljuje na internetskoj stranici Društva, <https://www.odvodnjasamobor.hr>.

Rok za dostavu prijava je zaključno **do 8. rujna 2023.** godine.

Prijave se podnose pisanim putem:

1. poštom na adresu: Odvodnja Samobor d.o.o., Ulica 151. samoborske brigade HV 1, 10430 Samobor, s naznakom **"ZA POZIV ZA ZASNIVANJE RADNOG ODNOSA – VOZAČ TERETNOG MOTORNOG VOZILA“**
2. osobno u prostorijama Društva na adresi sjedišta
3. elektroničkom poštom na adresu: info@odvodnjasamobor.hr, s naznakom: „Prijava za posao – Vozač teretnog motornog vozila“

Neuredne prijave neće se razmatrati niti će podnositelji neurednih prijava biti pozivani na dopunu prijave. Urednom prijavom smatra se prijava koja sadrži sve podatke i priloge navedene u pozivu. Osoba koja ne podnese urednu prijavu ili ne ispunjava formalne uvjete iz poziva ne smatra se kandidatom i neće se posebno o tome obavještavati. Kandidati koji formalno udovoljavaju uvjetima poziva pozvat će se na razgovor. Smatra se da je osoba koja ne pristupi razgovoru povukla prijavu.

Odvodnja Samobor d.o.o. ima pravo poništiti ovaj poziv u bilo kojem trenutku i bez obveze navođenja razloga.

DIREKTOR

Antonio Širanović, dipl.ing.sig., ing.građ.